stanford-oval/wikipedia huggingface dataset:
שולחנות נפרדים
עלילה

הסרט מגולל את סיפורם של דיירי בית מלון בבורנמות' בריטניה. מנהלת המלון, פאט קופר (ונדי הילר), מנהלת רומן סודי עם אחד מדיירי בית המלון, ג'ון מלקולם (ברט לנקסטר). מוד ריילטון-בל (גלדיס קופר) גרה ביחד עם בתה חסרת הביטחון העצמי, סיביל (דברה קר). סיביל מאוהבת בסתר באיש הצבא לשעבר, דייוויד אנגוס פולאק (דייוויד ניבן).
במהלך הסרט אשתו לשעבר של ג'ון, אן שנקלנד (ריטה הייוורת'), באה לבקרו כדי לנסות לאחות את נישואיהם. בנוסף מוד מגלה שדייוויד הטריד מינית כמה בחורות בעת הצגת תיאטרון והיא מנסה לסלקו מבית המלון. לבסוף ג'ון מתפייס עם אן ודייוויד נשאר בבית המלון למורת רוחה של מוד.
צוות שחקנים

ריטה הייוורת' - אן שנקלנד
דברה קר - סיביל ריילטון-בל
דייוויד ניבן - דייוויד אנגוס פולאק
ברט לנקסטר - ג'ון מלקולם
ונדי הילר - פאט קופר
גלדיס קופר - מוד ריילטון-בל
קטלין נסביט - גלדיס מאת'סון
פליקס איימאר - מר פואלר
רוד טיילור - צ'ארלס
אודרי דלטון - ג'יין
מיי האלט - גברת מאצ'ם
פריסצ'ילה מורגן - דורין
פרסים ומועמדויות

הסרט זכה בשני פרסי אוסקר; השחקן הטוב ביותר לדייוויד ניבן ושחקנית המשנה הטובה ביותר לונדי הילר. בנוסף הסרט היה מועמד לחמישה פרסים נוספים; הסרט הטוב ביותר להארולד הכט, השחקנית הטובה ביותר לדברה קר, התסריט המעובד הטוב ביותר לטרנס רטיגן ולג'ון גיי, הפסקול המקורי הטוב ביותר לדייוויד ראסקין והצילום הטוב ביותר לצ'ארלס לאנג.
ניבן זכה בפרס גלובוס הזהב לשחקן הטוב ביותר - סרט דרמה. בנוסף הסרט היה מועמד לעוד ארבעה פרסי גלובוס הזהב; סרט הדרמה הטוב ביותר, שחקנית הדרמה הטובה ביותר לקר, שחקנית המשנה הטובה ביותר להילר והבמאי הטוב ביותר לדלברט מאן.
הסרט היה מועמד לפרס איגוד התסריטאים לתסריט הטוב ביותר. בנוסף קר זכתה בפרס דוד דה דונטלו לשחקנית הזרה הטובה ביותר. הסרט זכה לציון של 77% מהאתר "Rotten Tomatoes" בהתבסס על 13 ביקורות.
שי טלמון

| --- | --- |
אין תמונה חופשית
 לידה:  10 באפריל 1958 (בן 66) באר שבע, ישראל 
 מדינה:  ישראל 
 השכלה:  האוניברסיטה העברית בירושלים 
 מעסיק:  בנק הפועלים, כלל חברה לביטוח, משרד האוצר 
 תפקיד:  החשב הכללי (1995–1999) 
 
שי טלמון (נולד ב-10 באפריל 1958)  הוא כלכלן, בנקאי ומנהל ישראלי, כיהן בעבר בתפקיד החשב הכללי במשרד האוצר, כממלא-מקום מנכ"ל בנק הפועלים וכמנכ"ל כלל ביטוח. כיום משמש כיו"ר חברת דרך ארץ וכיו"ר התאגיד הכלכלי של המושב השיתופי משואות יצחק.
ביוגרפיה

טלמון נולד וגדל בבאר שבע הצעיר מבין שלושה אחים. אביו מיכה טלמון כיהן כראש מינהל מקרקעי ישראל (1977-1976) ואימו רחל עבדה בתור גננת. הוא בוגר החוג לכלכלה ומוסמך למנהל עסקים מטעם האוניברסיטה העברית בירושלים. טלמון הוא סגן-אלוף במילואים ושירת כמג"ד בחטיבה 408.
טלמון כיהן בתפקיד החשב הכללי במשרד האוצר בין השנים 1995 ל-1999, ולאחר מכן התמנה לממלא-מקום מנכ"ל בנק הפועלים וממונה על החטיבה העסקית בבנק. בשנת 2008 התמנה לתפקיד מנכ"ל חברת כלל ביטוח, לאחר שלא הובטח לו להתמנות למנכ"ל בנק הפועלים. טלמון סיים את תפקידו כמנכ"ל חברת כלל ביטוח בפברואר 2013.
טלמון נשוי ליסמין ואב לשלושה. מתגורר במבשרת ציון.
הערות שוליים

↑  שי טלמון - המשנה למנכ"ל בנק הפועלים, באתר ynet, 3 באוקטובר 2000
↑  רם דגן, שי טלמון לא מוכן להמתין לתפקיד המנכ"ל: פורש מבנק הפועלים; יתמנה למנכ"ל כלל ביטוח, באתר TheMarker‏, 16 באוקטובר 2007
↑  גולן חזני, בלעדי ל"כלכליסט": שי טלמון פורש מכלל ביטוח, איזי כהן מועמד להחליפו, באתר כלכליסט, 19 בספטמבר 2012
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
שמואל שניידר

אין תמונה חופשית
שמואל שניידר (באנגלית: Schmuel (Samuel) Schneider; נולד ב-1937) הוא חוקר ספרות עברית, מורה ועורך ישראלי-אמריקאי.
קורות חיים

שמואל שניידר נולד ב-1937 בעיר טרנוב שבדרום פולין, ועלה לארץ ישראל בהיותו נער. גר בתל אביב, ובה סיים את לימודיו. שירת בצה"ל, ולאחר שחרורו למד ספרות עברית אצל פרופ' ברוך קורצווייל באוניברסיטת בר-אילן. את תואר הדוקטור קיבל בישיבה יוניברסיטי שבניו יורק ב-1979; כותרת הדיסרטציה: "העולם היהודי המסורתי בכתביו של יוסף חיים ברנר" (The Traditional Jewish World in the Writings of Joseph Hayim Brenner).
כיהן כראש המחלקה לשון וספרות עברית בישיבה קולג' ובמכללת יצחר ברויאר של הישיבה יוניברסיטי.
היה פעיל בהסתדרות העברית באמריקה, ועורך בשני העיתונים העבריים בה, "בצרון" ו"הדאר".
שניידר התמסר בעיקר לחקר יצירתם של יוסף חיים ברנר ושל אהרן אפלפלד, אך כתב ופרסם רבות גם בנושאי חינוך יהודי ועברי בתפוצות.
שניידר נשוי ואב לבן ובת.
ספריו

עולם המסורת היהודית בכתבי יוסף חיים ברנר, תל אביב: רשפים, תשנ"ד 1994.
הקיום והזיכרון: ביצירות אהרן אפלפלד, יוסף חיים ברנר ובכתבים אחרים, ירושלים: כרמל, תש"ע 2010. ("אסופת מאמרים, רצנזיות, ראיונות ותגובות שנכתבו משנות השבעים ואילך והודפסו בעיקר בכתבי העת ’הדואר’ ו’בצרון’")
למי יללו התנים: מאמרים בענייני פוליטיקה של שמאל וימין, ירושלים: כרמל, תשע"ג 2013. ("אסופת מאמרים ותגובות שהתפרסמו בשנות השמונים והתשעים בכתבי העת ’ביצרון’ ו’הדואר’ שיצאו לאור בניו-יורק")
רשת מורכבת

בהקשר של תורת הרשתות, רשת מורכבת (באנגלית: Complex network) היא רשת בעלת מאפיינים טופולוגיים של רשת "עולם אמיתי", כלומר רשתות כפי שהן מופיעות במציאות או בטבע, בניגוד למודלים תאורטיים של רשתות כפי שמופיעים בתורות הגרפים.
רשת מורכבת היא סוג של מערכת מורכבת, שרכיביה הם צמתים וקשתות שמייצגים גורמים מהמציאות או מהטבע ואת הקשרים ביניהם. 
דוגמאות לרשתות מסוג זה: רשתות מחשבים ורשתות חברתיות.
תכונות הרשת המורכבת

הרשתות החברתיות, ביולוגיות וטכנולוגיות מציגות תכונות טופולוגיות שאינן אקראיות וכוללות זנב עבה בהתפלגות הדרגה (מספר הקשרים שיש לכל צומת), מקדם התקבצות גבוה, מבנה חברתי ומבנה היררכין. זאת בניגוד למודלים מתמטיים של גרפים שנחקרו בעבר, כגון סריגים וגרפים אקראיים, אשר אינם מראים את אותן התכונות.
יישומים

רשתות מורכבות נחקרות על ידי מדעני רשתות וחוקרי מערכות מורכבות. מעצם טבעו, תחום זה הוא מולטידיספלינארי ומשלב ידע מתחומי המתמטיקה, פיזיקה, ביולוגיה, מדעי המחשב, סוציולוגיה, אפידמיולוגיה ואחרים. רעיונות מתורת הרשתות יושמו במחקרים של רשתות וויסות גנטיות ומטבוליות, פיתוח אסטרטגיות חיסון לשליטה בהתפשטות מגפות ובתחום רחב של יישומים פרקטיים אחרים. מחקרים בנושא הרשתות רואים אור במרבית כתבי העת המדעיים החשובים, זוכים במימונים ובתמיכה ערה של מדינות רבות, מהווים נושא לכנסים בתחומים שונים ולספרים רבים המופנים לטווח רחב של האוכלוסייה.
חוקרים ומדענים

ישנם חוקרים ומדענים רבים העוסקים בנושאים אלו, מתוכם נציין כאלה בעלי פרסומים רבים ואזכורים:
ריקה אלברט
לואיס אמארל
ויליאם הנצבורג
אלברטו-לסלו ברבאשי
אלאיין ברט
מארק ברתלמי
קרל ברגסטרום
נארול קווארה
דאנקן וואטס
הנס פרי-שמרץ
שלמה הבלין
ימיר מורנו
ספרים

Albert-László Barabási, Linked: How Everything is Connected to Everything Else, 2004, ISBN 0-452-28439-2
Alain Barrat, Marc Barthelemy, Alessandro Vespignani, Dynamical processes on complex networks, Cambridge University Press, 2008, ISBN 978-0-521-87950-7
Stefan Bornholdt (Editor) and Heinz Georg Schuster (Editor), Handbook of Graphs and Networks: From the Genome to the Internet, 2003, ISBN 3-527-40336-1
Guido Caldarelli, Scale-Free Networks Oxford University Press, 2007, ISBN 0-19-921151-7
Reuven Cohen and Shlomo Havlin, Complex Networks: Structure, Robustness and Function, Cambridge University Press, 2010, ISBN 978-0-521-84156-6
S.N. Dorogovtsev and J.F.F. Mendes, Evolution of Networks: From biological networks to the Internet and WWW, Oxford University Press, 2003, ISBN 0-19-851590-1
Mark Newman, Networks: An Introduction, Oxford University Press, 2010, ISBN 978-0-199-20665-0
Mark Newman, Albert-László Barabási, and Duncan J. Watts, The Structure and Dynamics of Networks, Princeton University Press, Princeton, 2006, ISBN 978-0-691-11357-9
R. Pastor-Satorras and A. Vespignani, Evolution and Structure of the Internet: A statistical physics approach, Cambridge University Press, 2004, ISBN 0-521-82698-5
Duncan J. Watts, Six Degrees: The Science of a Connected Age, W. W. Norton & Company, 2003, ISBN 0-393-04142-5
Duncan J. Watts, Small Worlds: The Dynamics of Networks between Order and Randomness, Princeton University Press, 2003, ISBN 0-691-11704-7
ראו גם

רשת עולם אמיתי
תורת הרשתות
מערכת מורכבת
שמואל אבא מזיכלין

רבי שמואל אבא מזיכלין (י"ט בכסלו ה'תק"ע - כ"ו באלול תרל"ט) היה אדמו"ר חסידי בדור החמישי לחסידות והאדמו"ר הראשון של חסידות זיכלין.
תולדותיו

נולד בשנת ה'תק"ע לרב זעליג (בן הרב איצקל ודבורה בת הרב פישל מסטריקוב) וליוטל בעיר לויביטש שבפולין. נקרא על שם סביו הרב שמואל מטשערנוויסק ועל שם דודו זקינו הרב אבלי חריף מקאליש.
למד תורה אצל רבי אריה לייב צינץ, ואצל רבי משה יהודה לייב זילברברג. רבו לעבודת ה' היה סבו רבי פישל מסטריקוב, תלמידם של המגיד ממעזריטש, רבי אלימלך מליז'נסק ורבי לוי יצחק מברדיטשוב. כמו כן ביקר כמה פעמים אצל הרב שמחה בונים מפשיסחא.
בהגיעו לפרקו נישא לגולדה רייצא, בת דודו הרב מרדכי מבודזאנוב (שהיה חתן אמו חורגתו דבורה). אחר חתונתו החל להנהיג עדה בלויביטש. אחר כמה שנים מחתונתו ירד אביו מנכסיו ועל כן לקחו חמיו לגור על ידו בבודזאנוב שם פתח בית כנסת חסידי ונהג באדמו"רות.
בשנת תר"ד נולד לו בנו רבי משה נתנאל. באותה תקופה ירד חמיו מנכסיו ולכן עבר לזיכלין שם התגוררה דודתו ביילא, אחות אביו וחמיו שהבטיחה לו לספק לו את צרכיו.
רבי שמואל אבא התנגד מאוד לממשלת רוסיה עקב גזירותיה על היהודים ורדיפתה את רבי ישראל מרוז'ין, אותו החשיב מאוד. בעקבות כך הלשינו עליו מתנגדיו לשלטונות, על כך שהוא מעודד את תקומת מדינת פולין הכבושה, ועקב כך נאסר רבי שמואל אבא בחודש כסלו ה'תר"ה בכלא שבעיר לונטשיץ, שם ישב כשלושה שבועות עד שהגיעה הפקודה מורשא לשחררו.
נפטר בשנת תרל"ט בזיכלין ונקבר במקום. על פי המסורת החסידית, נעצר השעון בחדרו בשעת פטירתו. בנו יחידו, רבי משה נתנאל, מילא את מקומו באדמו"רות. היה חתן אצל הרב אשכנזי.
בנו של רבי משה נתנאל, רבי חנוך סעדיה מילא את מקומו של אביו ונהרג במלחמה יחד עם בנו הרב גד הי״ד
דרכו

נודע בדרכו העממית והפשוטה, עשיית מופתים וקירוב יהודים פשוטים. דרך זו הייתה חריגה בפולין החסידית, שם הייתה נפוצה דרך פשיסחא העמקנית והלמדנית.
כן התנגד לרופאים מכל סוג עליהם היה אומר את הפסוק (תהילים קמד, ח) "אשר פיהם דיבר שוא וימינם ימין שקר" - שדיבורם בפיהם הוא שוא, ומה שכותבים רפואות ביד ימינם הוא גם כן שקר.
צאצאיו

רבי משה נתנאל מזיכלין, ממלא מקום אביו באדמו"רות.
מרים ברכה, נפטרה ללא צאצאים.
לקריאה נוספת

יצחק אלפסי, אנציקלופדיה לחסידות - אישים.
הערות שוליים

↑  אליעזר עמנואל הלוי הורוויץ, להב אש, מכון שמחת עולם, ירושלים תשס"ח, עמודים ריא - ריט.
↑  אליעזר עמנואל הלוי הורוויץ, להב אש, מכון שמחת עולם, ירושלים תשס"ח, עמ' ריב.
| --- | --- |
בקרת זהויות :  NLI: 987007304843505171  ISNI: 0000 0000 5820 1893  LCCN: no2009046766  VIAF: 83640741   WorldCat (עם VIAF): 83640741
שורש 50

שורש 50, או ג'ין בּוּ (בסינית: 巾部, פיניין: Jīn bù) הוא השורש החמישים של הכתב הסיני. פירושו "צעיף" או "טורבן" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.
במילון קאנגשי יש 295 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500–3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 巾
+1: 巿帀币SC (= 幣)
+2: 市布帄帅SC (=帥)
+3: 帆帇师SC (= 師)
+4: 帉帊帋(=紙->糸)希帍帎帏(幃)帐SC (= 帳)
+5: 帑帒帓帔帕帖帗帘帙帚帛帜SC (=幟)
+6: 帝帞帟帠帡帢帣帤帥带SC (=帶)帧SC (=幀)
+7: 帨帩帪師帬(=裙->衣)席帮SC (=幫)帯JP (=帶)帰JP (=歸->止)帱SC (=幬)
+8: 帲קאנג-שי (=帡)帳帴帵帶帷常帹帺帻SC (=幘)帼SC (=幗)
+9: 帽帾帿幀幁幂幃幄幅幆幇JP (=幫)幉
+10: 幊幋幌幍幎幏幐
+11: 幈幑幒幓幔幕幖幗幘幙幚(=幫)幛
+12: 幜幝幞幟幠幡幢幣幤幥
+13: 幦幧幨幩
+14: 幪幫幬
+15: 幭幮幯
+16: 幰
+17: 幱
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
הערות שוליים

| 214 שורשי הכתב הסיני (部首) על פי מילון קאנגשי |
| --- | --- | --- |
| קו אחד | 1 一   •   2 丨   •   3 丶   •   4 丿   •   5 乙   •   6 亅 |  |
| 2 קווים |  7 二   •   8 亠   •   9 人   •   10 儿   •   11 入   •   12 八   •   13 冂   •   14 冖   •   15 冫   •   16 几   •   17 凵   •   18 刀   •   19 力   •   20 勹   •   21 匕   •   22 匚   •   23 匸   •   24 十   •   25 卜   •   26 卩   •   27 厂   •   28 厶   •   29 又  |  |
| 3 קווים |  30 口   •   31 囗   •   32 土   •   33 士   •   34 夂   •   35 夊   •   36 夕   •   37 大   •   38 女   •   39 子   •   40 宀   •   41 寸   •   42 小   •   43 尢   •   44 尸   •   45 屮   •   46 山   •   47 巛   •   48 工   •   49 己   •   50 巾   •   51 干   •   52 幺   •   53 广   •   54 廴   •   55 廾   •   56 弋   •   57 弓   •   58 彐   •   59 彡   •   60 彳  |  |
| 4 קווים |  61 心   •   62 戈   •   63 戶   •   64 手   •   65 支   •   66 攴   •   67 文   •   68 斗   •   69 斤   •   70 方   •   71 无   •   72 日   •   73 曰   •   74 月   •   75 木   •   76 欠   •   77 止   •   78 歹   •   79 殳   •   80 毋   •   81 比   •   82 毛   •   83 氏   •   84 气   •   85 水   •   86 火   •   87 爪   •   88 父   •   89 爻   •   90 爿   •   91 片   •   92 牙   •   93 牛   •   94 犬  |  |
| 5 קווים |  95 玄   •   96 玉   •   97 瓜   •   98 瓦   •   99 甘   •   100 生   •   101 用   •   102 田   •   103 疋   •   104 疒   •   105 癶   •   106 白   •   107 皮   •   108 皿   •   109 目   •   110 矛   •   111 矢   •   112 石   •   113 示   •   114 禸   •   115 禾   •   116 穴   •   117 立  |  |
| 6 קווים |  118 竹   •   119 米   •   120 糸   •   121 缶   •   122 网   •   123 羊   •   124 羽   •   125 老   •   126 而   •   127 耒   •   128 耳   •   129 聿   •   130 肉   •   131 臣   •   132 自   •   133 至   •   134 臼   •   135 舌   •   136 舛   •   137 舟   •   138 艮   •   139 色   •   140 艸   •   141 虍   •   142 虫   •   143 血   •   144 行   •   145 衣   •   146 襾  |  |
| 7 קווים |  147 見   •   148 角   •   149 言   •   150 谷   •   151 豆   •   152 豕   •   153 豸   •   154 貝   •   155 赤   •   156 走   •   157 足   •   158 身   •   159 車   •   160 辛   •   161 辰   •   162 辵   •   163 邑   •   164 酉   •   165 釆   •   166 里  |  |
| 8 קווים |  167 金   •   168 長   •   169 門   •   170 阜   •   171 隶   •   172 隹   •   173 雨   •   174 靑   •   175 非  |  |
| 9 קווים |  176 面   •   177 革   •   178 韋   •   179 韭   •   180 音   •   181 頁   •   182 風   •   183 飛   •   184 食   •   185 首   •   186 香 |  |
| 10 קווים |  187 馬   •   188 骨   •   189 高   •   190 髟   •   191 鬥   •   192 鬯   •   193 鬲   •   194 鬼  |  |
| 11 קווים |  195 魚   •   196 鳥   •   197 鹵   •   198 鹿   •   199 麥   •   200 麻  |  |
| 12 קווים |  201 黃   •   202 黍   •   203 黑   •   204 黹  |  |
| 13 קווים |  205 黽   •   206 鼎   •   207 鼓   •   208 鼠  |  |
| 14 קווים |  209 鼻   •   210 齊 |  |
| 15 קווים |  211 齒  |  |
| 16 קווים |  212 龍   •   213 龜  |  |
| 17 קווים | 214 龠 |  |
שולט (עיר)

שולט (בהונגרית: Solt) היא עיר קטנה במחוז באץ'-קישקון שבדרום הונגריה, כ-85 ק"מ דרומית לבודפשט. העיר ממוקמת על גדות נהר הדנובה, בסמוך לגבול עם מחוז טולנה.
כמו יישובים רבים באירופה, גם בשולט אוכלוסיית היישוב נמצאת בירידה. כך, בשנת 1990 חיו בכפר 6,893 תושבים ובשנת 2022 חיו בו רק 6,000 תושבים.
היסטוריה

שולט מוזכרת לראשונה במסמך היסטורי משנת 1145, שבו מצוינת הדרך משולט ליישוב דונפטיי הסמוך. בימי הביניים הייתה העיר חלק ממחוז פייר ההיסטורי. שולט שגשגה באותן שנים הודות למיקומה האסטרטגי כנקודת מעבר חשובה על נהר הדנובה. ב-1384 היא מוזכרת לראשונה במסמכים כעיר (oppidum).
בתקופת הכיבוש העות'מאני של הונגריה ירד מעמדה של שולט לכפר. ורק ב-1715, לאחר סילוק העות'מאנים, שבה שולט וקיבלה מעמד של עיירת שוק. לאחר הסכם הפשרה ב-1867 בין אוסטריה להונגריה, הוענק לשולט מעמד של קהילה עצמאית.
אתרים בעיר

האתר החשוב והעתיק ביותר בשולט הוא גבעת טטל, הנמצאת ממזרח לעיר. הגבעה הייתה מיושבת ברציפות מתקופת הברונזה ועד המאה ה-16. בחפירות ארכאולוגיות נמצאו בה שרידי יישובים ובתי קברות מתקופת הברונזה, התקופה הרומית, התקופה האווארית ומימי הביניים.
אתר היסטורי חשוב נוסף הוא טירת וצ'יי, שנבנתה בסגנון נאו קלאסי ב-1816 ושימשה כמעונם של הרוזנים ממשפחת וצ'יי. כיום משמשת הטירה כספרייה עירונית.
בעיר שתי כנסיות היסטוריות חשובות - הכנסייה הקתולית, שנבנתה ב-1904 על בסיס קפלה מ-1870, והכנסייה הרפורמית מ-1790, שנבנתה תוך שימוש באבנים רומיות מהגבעה הסמוכה.
יהודים במקום

יהודים ראשונים הגיעו לעיר בתחילת המאה ה-19 ועסקו בשיווק תוצרת חקלאית ובמסחר. הקהילה הייתה כפופה לקהילה היהדוית באפושטאג. ב-1941 נלקחו צעירים מהקהילה לעבודות כפייה.
במאי 1944 נלקחו יהודי העיר לגטו קלוצ'ה ורובם נלקחו ונרצחו באושוויץ.
הערות שוליים

↑  הלמ"ס ההונגרי
↑  היסטוריית הקהילות במפקד קהילות הונגריה
שון ג'יימס

| --- | --- |

ג'יימס במדי מכבי תל אביב
 לידה:  10 בספטמבר 1983 (בן 41) גיאנה
 עמדה:  סנטר
 גובה:  2.08 מטרים
 מכללה:  נורת'איסטרן   דוקיין
 דראפט:  לא נבחר, 2008
 קבוצות כשחקן
 2008–2011   2011–2014   2014–2015   2015   2015–2016   2016   2016   2017   2018:  בני השרון   מכבי תל אביב   אולימפיה מילאנו   בילבאו באסקט   אולימפיאקוס פיראוס   אולין אדירנה   בודוצ'נוסט פודגוריצה   קארידורוס דה פאחרדו   באולזאק
 הישגים כשחקן
 חמישיית העונה בליגת העל (2013)   מלך החסימות של הליגה (2011, 2010, 2009) מלך הריבאונדים של הליגה (2011) אליפות המדינה (2014 ,2012)   גביע המדינה (2012–2014)   אליפות הליגה האדריאטית (2012)   גביע ווינר (2012–2014)   שחקן ההגנה של העונה בליגת העל בכדורסל (2013)   אליפות אירופה (2014)
שון ג'יימס (באנגלית: Shawn James; נולד ב-10 בספטמבר 1983 בגיאנה) הוא כדורסלן עבר אמריקאי-גיאני ששיחק בעמדת הסנטר ומתנשא לגובה של 2.08 מטרים.
ביוגרפיה

ג'יימס נולד בגיאנה ובגיל 6 היגר לניו יורק. אחיו הצעיר הוא הכדורסלן דלרוי ג'יימס, ששיחק בעבר בקבוצת בני השרון.
ג'יימס שיחק בליגת המכללות עבור אוניברסיטת נורת'איסטרן. לאחר מכן שיחק באוניברסיטת דוקיין, במדיה שבר את שיא החסימות בליגת המכללות, כשסיים את העונה עם 6.5 חסימות למשחק. ב-17 בספטמבר 2006 בילה ג'יימס עם ארבעה חבריו לקבוצה במועדון ריקודים בקמפוס של אוניברסיטת דוקיין כאשר הותקפו בידי שני זרים לאוניברסיטה שהגיעו חמושים וירו לעברם לאחר שאחד השחקנים פלרטט עם ידידה של החמושים, ופצעו כל אחד מהם באיבר שונה, ג'יימס נורה ברגלו. לאחר משפט בו נידון היורה הראשון ל-40 שנים בכלא, והיורה השני ל-14 שנים מאסר, נידונה גם תלמידה מהקמפוס שסייעה להם להיכנס למועדון הריקודים. לאחר חמש עונות, סיים את קריירת המכללות ונרשם לדראפט ה-NBA של שנת 2008, אך לא נבחר בו. ג'יימס ושלושה מחבריו שנפצעו באירוע תבעו את אוניברסיטת דוקיין ביוני 2008 בטענה כי המוסד לא היה מאובטח כראוי שנתן ליורים הנ"ל להיכנס לשטח הקמפוס שלו (ג'יימס תבע גם את מאמנו שהכריח אותו לעלות לשחק פצוע מה שגרם לו לנזקים לטווח ארוך שהובילו להצגת ביצועים ירודים מעת לעת שפגעו בקריירת המשחק המקצוענית שלו – כמו לא להיבחר בדראפט ה-NBA), תביעתם נדחתה על ידי שופט פדרלי.
באותה שנה חתם ג'יימס במועדון הכדורסל הישראלי בני השרון לשנתיים. בעונתו הראשונה בקבוצה זכה בתואר מלך החסימות של הליגה עם 2.2 חסימות בממוצע למשחק. בעונת 2010/2011 רשם ג'יימס הישג של 11 חסימות ו-10 ריבאונדים במשחק ליגה מול מכבי חיפה.
לאחר שלוש עונות בבני השרון, לקראת עונת 2011/2012 חתם ג'יימס במכבי תל אביב לשנתיים עם אופציה לעונה נוספת. הוא זכה להצלחה במשחקי הקבוצה, אף על פי שנפצע למשך כחודשיים במהלך העונה ונעדר ממספר משחקים חשובים.
ג'יימס נבחר לשחקן ה-MVP של היורוליג בשלב הראשון 2012/13. בחודש מאי נבחר למקום שני בשחקני ההגנה הטובים של היורוליג ולחמישיית העונה ביורוליג לעונת 2012/13 כאשר הוא הוליך את היורוליג עם 1.93 חסימות, סיים במקום השני עם 6.48 ריבאונדים, ורביעי במדד עם 16.6 בממוצע למשחק. ג'יימס גם שבר את שיא החסימות ששחקן העמיד בעונה אחת ביורוליג. בקיץ 2013 חתם ג'יימס לעוד ארבע שנים במכבי ונבחר לתפקיד קפטן הקבוצה, אך נפצע בגב וסיים את העונה באמצעה, מה שגרם לשחרורו מהקבוצה בקיץ 2014.
ב-31 ביולי 2014 חתם ג'יימס באולימפיה מילאנו אלופת איטליה.
בקיץ 2015 חתם לעונה בבילבאו באסקט. ב-2016 חתם במדי בודוצ'נוסט פודגוריצה. ב-2017 שיחק במדי קארידורוס דה פאחרדו מפוארטו ריקו. ב-2018 שיחק במדי באולזאק מהליגה הצרפתית הראשונה.
ב-10 באוקטובר 2018 הודיע ג׳יימס על פרישה מכדורסל. ב-2022 שימש סקאוט בעבור היוטה ג'אז.
הערות שוליים

↑  אהוד כהנים, בבני השרון עסקים כרגיל: שון ג'יימס חתם בקבוצה, באתר ynet, 2 ביוני 2008
↑  רועי גלדסטון, ‏שון ג'יימס: אני חושב שמגיע לי להיות MVP, באתר ערוץ הספורט, 14 באפריל 2011
↑  רועי גלדסטון, ‏פרסום ראשון: שון ג'יימס סגר לעונה במכבי, באתר ערוץ הספורט, 25 במאי 2011
↑  שרון קביליו, שון ג'יימס חתם במכבי תל אביב, בלאט: יחזק אותנו מאוד, באתר ONE‏, 30 במאי 2011
↑  nrg מעריב, שון ג'יימס סובל מפריצת דיסק, באתר nrg‏, 7 בפברואר 2012
↑  שון ג'יימס פרש: "זכיתי לכבוד ללבוש את הגופייה הצהובה", באתר ynet, 10 באוקטובר 2018
↑  אור שקדי‏, "קטש שכח את ג'ונדי", שון ג'יימס על עזיבת וויצ'יץ': "זמן להחזיר אותי?", באתר וואלה, 11 בנובמבר 2022
שורש 185

שורש 185, או שוֹאוּ בּוּ (בסינית: 首部, פיניין: Shǒubù) הוא השורש המאה שמונים-וחמשה של הכתב הסיני. פירושו "ראש"  והוא אחד מתוך 11 (מתוך סך הכל 214 שורשי הקאנגשי) שורשים המורכבים מתשעה קווים.
במילון קאנגשי יש 20 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספק קווים נוספים | תווים |
| --- | --- |
+0: 首
+2: 馗
+8: 馘
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York: Abbeville Press. ISBN 0-89659-774-1.
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שולטוואדקרט

שולטוואדקרט (בהונגרית: Soltvadkert, בקרואטית: Vakier, בדומה לשמה העתיק של העיר בהונגרית, Vadkert) היא עיר במחוז באץ'-קישקון, הונגריה. העיר מוקפת במספר אזורים של הפארק הלאומי קישקונשאג (Kiskunság), בהם האגם וואדקרט, המכונה גם בודוש-טו (Büdös-tó), והיא ידועה בתור אתר תיירותי. בקיץ מתקיימים בעיר מספר קונצרטים ופסטיבלים. תעשיית היין בעיר היא בת מאות שנים.
היסטוריה

העיר נקראה שולטוואדקרט מאז שנת 1900. לפני כן היא נקראה וואדקרט (Vadkert, "גן פרא" בהונגרית), בהתייחס לאופי הסביבה בתקופה זו.
העיר נוסדה בשנת 1376 וכאשר הייתה תחת שלטון האימפריה העות'מאנית עזבה, גורשה או נהרגה רוב אוכלוסייתה. במאה ה-18 החלה העיר לעבור תהליך של פיתוח תיירותי ומסחרי. ב-1722 הגיעו מספר משפות קלוויניסטיות לעיר. בתחילת שנות ה-40 של המאה ה-18 הובאו אל העיר מתיישבים גרמנים, ואלה הקימו בה כנסייה לותרנית. עם זאת, הקתולים בעיר הרסו את הכנסייה. זו נבנתה מחדש, אך נהרסה שוב, וכך חזר התהליך מספר פעמים. הכנסייה הלותרנית הקיימת בעיר כיום נבנתה בשנת 1837. היא עדיין עומדת על תלה, ובה שלושה פעמונים שעדיין נמצאים בשימוש. כנסייה זו משרתת קהילה לותרנית הפועלת כיום בעיר. כמו כן פעילים כיום בעיר כמה מאות בפטיסטים. לאחר מלחמת העולם הראשונה הגיעו לעיר פעילים מהכנסייה הפנטקוסטלית וייסדו גם הם קהילה בעיר, קהילה שקיימת עד היום.
יהודים

לפני הכיבוש הגרמני במרס 1944 היו בעיר כ-400 יהודים, שהשתייכו לקהילה האורתודוקסית. בסוף מאי 1944 רוכזו יהודי העיר בגטו וביוני הוצעדו תושבי הגטו 26 קילומטרים לבית חרושת לנחושת גופרתית בקצ'קמט, משם גורשו לאושוויץ. כיום מעיד רק בית הקברות היהודי על קיום קהילה יהודית בעיר בעבר.
לאחר השואה, התקיימה קהילה יהודית במקום בראשה עמד הרב שמעון יחזקאל יעקובוביץ, שאף פתח ישיבה במקום שהייתה אחת משתי הישיבות היחידות בהונגריה. הקהילה התפזרה בעקבות דיכוי המרד ההונגרי ב־1956.
נולדן בעיר

אימרה סקיי היה רופא שיניים יהודי-הונגרי-בריטי.
הערות שוליים

↑  Az engedélyt tartalmazó BM rendelet száma/évszáma: 11009/1905. Forrás: MNL-OL 30806. mikrofilm 433. kép 3. karton. Névváltoztatási kimutatások 1905. év 42. oldal 28. sor
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| --- | --- |
בקרת זהויות :  NLI: 987007564909205171  LCCN: n88258558  NKC: ge1130314  VIAF: 130296957   WorldCat (עם VIAF): 130296957
שורש 201

שורש 201, או חואנג בּוּ (בסינית: 黃部, פיניין: Huáng bù) הוא השורש המאתיים ואחד של הכתב הסיני. פירושו "צהוב", והוא אחד מתוך 4 (מתוך סך הכל 214 שורשי הקאנגשי) שורשים המורכבים משנים-עשר קווים.
במילון קאנגשי יש 42 תווים (מתוך 49,030) שניתן למצוא תחת שורש זה.